Sir y Fflint

Un o 22 prif ardal Cymru yw Sir y Fflint, sy'n sir yng ngogledd-ddwyrain Cymru. Llywodraethir y sir gan yr awdurdod llywodraeth leol Cyngor Sir y Fflint. Crëwyd y sir bresennol pan ad-drefnwyd llywodraeth leol yng Nghymru yn 1996. Daw'r enw "Sir y Fflint" o hen Sir y Fflint a sefydlwyd ym 1536 a barodd tan 1974 pan gafodd ei diddymu o dan Ddeddf Llywodraethu Lleol 1972. Cafodd ei hail-sefydlu ym 1996 o dan Ddeddf Llywodraethu Lleol (Cymru) 1994 ond nid yw'r ffiniau presennol yn dilyn yr un ffiniau ac mae'r sir bellach yn llai nag y bu. Ymhlith siaradwyr Cymraeg yr ardal, tueddir i ollwng y fanod yn yr enw wrth gyfeirio at y sir - Sir Fflint.
Mae tafodiaith unigryw iawn yn yr ardal sy' bellach dan fygythiad tafodieithoedd gorllewinol y Gymraeg.[angen ffynhonnell] Mae rhai hen gyhoeddiadau yn cyfeirio at y sir fel Sir Gallestr.